Daniel Kahneman () inggih punika salah satunggaling ahli psikolog Amérikah Sarékat ingkang miyos wonten ing Israèl ingkang pikantuk bebungah Nobel wonten ing babagan ékonomi. Kahneman sesarengan kaliyan Amos Tversky nindakaken panalitén babagan peran persepsi lan pertimbangan wonten ing pamendhetan kaputusan. Kasil panalitén mau lajeng ngrembaka dados téyori prospek ingkang manunggalaken babagan ngèlmu psikologi lan ékonomi, ingkang sapunika dipunkenal kanthi sebutan ékonomi perilaku (behavioral economics).

Masa Alit 
Tiyang sepuh Kahneman minangka tiyang Yahudi asal Litowen ingkang lajeng pindhah dhateng kutha Paris, Perancis wonten ing wiwitan taun 1920an. Kahneman piyambak miyos wonten ing Tel Aviv, Israèl nalika taun 1934 nalika ibunipun saweg ngunjungi sadhérék wonten ing mrika.

Nobel Ékonomi 
Karya Kahneman utamanipun wonten ing babagan psikologi; nanging piyambakipun pikantuk Penghargaan Bank Swèdhen wonten ing Ékonomi kanggé méngeti Alfred Nobel taun 2002 kaliyan kolaboratoripun Amos Tversky (ingkang sséda nalika taun 1996) saking Universitas Ibrani. Bebungah punika dipunanugrahaken "kanggé pengintegrasian wawasan saking panalitén psikologi ing salabeting ngèlmu ékonomi, mliginipun ingkang gegayutan kaliyan pamanggih manungsa lan pamendhetan kaputusan ing ngandhaping éwahan." Kahneman gadhah pamanggih bilih tiyang ingkang mikiraken untung-rugi, anangin wonten ing wekdal cekak. Kawedén kaliyan rugi langkung ageng saking untung.

wonten ing sawijining eksperimen kanggé mbuktikaken téyorinipun, Tversky lan Kahneman mendhet kalih kelompok tiyang lan maringi kelompok ingkang angka 1 sawijining cangkir kopi ingkang éndah, déné kelompok angka 2 boten dipunparingi napa-napa. Kelompok angka 1 dipunkeparengaken milih punapa kelompok punika kepéngin njaga cangkir punika utawi nyadékaken kanggé pikantuk arta. Kelompok angka 2 dipunparingi pilihan antawis cangkir punika punapa arta. Kekalih punika manggihaken bilih kelompok angka 2 punika langkung kepéngin pikantuk sakedhik arta tinimbang masrahaken cangkir ingkang sampun dados kagunganipun, ingkang makili émosi satunggaling tiyang, tinimbang perhitungan rasional dingin ingkang dipunpangaruhi pamendhetan kaputusan.

Penghargaan sanès ingkang dipuntampi Kahneman inggih punika Distinguished Scientific Contribution Award saking American Psychological Association nalika taun 1982 lan Hilgard Award for Contributions to General Psychology nalika taun 1995.

Kahneman pikantuk bebungah Nobel kaliyan Vernon Lomax Smith.

Cathetan suku 

Pamenang Bebungah Nobel babagan ékonomi
Pamenang bebungah Nobel
Lair 1934